Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 561

a) Mióta létezik művészet? 2 óra Mióta rajzol és fest az ember? Mióta táncol és zenél az ember? Mióta alkot tárgyakat az ember? Diavetítés osztályszinten. Őskori barlang- és szikrajzok. Ősi kéznyomatok a barlangok falán. Beszélgetés osztályszinten. Mi mindenre gondolhattak az őskori rajzolók, amikor a látott műveket készítették? Milyen anyagokat, milyen eszközöket használhattak a képekhez? Filmvetítés osztályszinten. Különféle természeti népek körében felvett szertartási zenék és táncok megnézése. Beszélgetés osztályszinten. Vajon milyen hangszerekkel és milyen alkalmakkor zenéltek az ősi társadalmakban? Osztályszintű munka. Valamilyenfajta körtánc (pl. délszláv zenére) megtanulása – a csoport ügyességének megfelelő lépéskombinációkkal. A tánchoz kapcsolódó személyes élmények megfogalmazása. Diavetítés osztályszinten. Ősi plasztikák és őskori kerámiák képeinek közös megnézése. Annak találgatása, hogy melyiknek mi volt a szerepe az emberek életében, és melyik hogyan készült. Kiemelt kompetenciák Az egyetemes kulturális örökség őrzése és ápolása. Belső késztetés az alkotásra és a művészetek eszközeivel való önkifejezésre. A szépség és a funkció közötti kapcsolat megértése. Kreativitás, önálló tervezés és tárgyformálás. Személyes érzések gondolatok kifejezése a művészetek eszközeivel. Kulcskompetenciák Anyanyelvi kommunikáció: szóbeli önkifejezés. Matematikai kompetencia: rendszerezés, kategóriaalkotás. Szociális és állampolgári kompetencia: empátia, együttműködés csoportban. Egyéni tapasztalatszerzés. A lábbal hajtott fazekaskorong használatának kipróbálása. Egy-egy kis edény felrakása agyaghurkákból, kézi korong használatával. Az egyéni tapasztalatok megbeszélése.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes